202 m. d.

Sutarties Nr.

1 priedas

**TECHNINĖ SPECIFIKACIJA**

**Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu**.

Klientas, veikiantis srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad Paslaugų teikėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad Paslaugų teikėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir Paslaugų teikėjo pasiūlymas atmetamas.

**Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu**. Paslaugų teikėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių:

1) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.

**Klientas pasiūlymo atitikties LR viešųjų pirkimų įstatymo 37 straipsnio 9 dalies reikalavimams patvirtinimui, iš Paslaugų teikėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 TVŪD PD ATITIKTIES DEKLARACIJA), o iš ekonomiškai naudingiausią pasiūlymą pateikusio Paslaugų teikėjo reikalaus pateikti (kartu su pasiūlymu šių dokumentų Paslaugų teikėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus Klientui priimtinus dokumentus.**

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, Kliento prašymu Paslaugų teikėjas turi pateikti dokumentus.

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

1. BENDROSIOS NUOSTATOS

1.1. Informatikos ir ryšių departamentas prie Lietuvos Respublikos vidaus reikalų ministerijos (Šventaragio g. 2, LT-01510 Vilnius, įstaigos kodas 188774822) (toliau – Klientas) numato įsigyti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos talpinimo paslaugą (toliau – paslaugos).

Išankstinis skelbimas apie pirkimą nebuvo paskelbtas Europos Sąjungos oficialiajame leidinyje ir Centrinėje viešųjų pirkimų informacinėje sistemoje.

1. PIRKIMO OBJEKTAS

* 1. Pirkimo objektas– SMRRT įrangos talpinimo paslauga:

5 objektas – Venta, Akmenės r. sav. (talpinimas iki 18 mėn.).

1. Reikalavimai pirkimo objektui
   1. SMRRT įrangos talpinimo paslauga susideda iš SMRRT komponentų komplektų talpinimo objekte, nurodytos techninės specifikacijos priede 1A „Talpinamų SMRRT komponentų komplektų sąrašas“ ir techninėje specifikacijoje nurodytų sąlygų įgyvendinimo.
2. TECHNINĖ SPECIFIKACIJA

Reikalavimai Paslaugų teikėjo teikiamoms paslaugoms (Paslaugų teikėjo įsipareigojimai):

|  |  |
| --- | --- |
| Eil. Nr. | Reikalavimas |
| 1. | Užtikrinti techninės specifikacijos priede – Talpinamų Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) įrangos sąraše nurodytiems SMRRT komponentų komplektams (tiems, kuriems teikėjas siūlo teikti paslaugas) ne blogesnius nei nurodyta elektros galios, antenų talpinimo aukščio, reikalavimus, galimybę patalpinti ne mažesnį nei nurodyta antenų skaičių, taip pat bazinę radijo ryšio stotį (kur yra nurodyta Talpinamų SMRRT komponentų komplektų sąraše). |
| 2. | Užtikrinti, kad visą sutarties laikotarpį Paslaugų teikėjas neblogins SMRRT įrangos eksploatavimo sąlygų (nekeis komponentų komplektų montavimo aukščio, antenų krypties nesuderinus su Klientu, nesudarys kitų kliūčių SMRRT komponentams eksploatuoti). |
| 3. | Užtikrinti, kad SMRRT įranga bus aprūpinama elektros energija, kurios patikimumo kategorija ne žemesnė kaip 3-ia. |
| 4. | Užtikrinti iš anksto, bet ne vėliau kaip prieš 30 (trisdešimt) dienų Kliento informavimą apie planuojamus Paslaugų teikėjo infrastruktūros objektų remonto darbus, galinčius trukdyti Klientui naudotis SMRRT įranga. Paslaugų teikėjas privalo nurodyti remonto pradžios datą ir trukmę, bei kitas su talpinimo paslaugų teikimu susijusias aplinkybes (pvz.: informaciją dėl elektros energijos tiekimo remonto metu ir pan.), remonto trukmė negali būti ilgesnė kaip 1 (vienas) mėnuo. |
| 5. | Nustačius incidentą, avariją arba tikėtiną galimybę jiems įvykti vietoje, kur patalpinti SMRRT įranga, nedelsiant pranešti Kliento atsakingam asmeniui apie tai, o avariniais atvejais nedelsiant skirti savo atstovą avarijos vietos apžiūrai atlikti ir leisti Klientui imtis veiksmų avarijos pasekmėms likviduoti, užtikrinti per įmanomai trumpiausią laiką patekimą į objektą, kur patalpinta SMRRT įranga. |
| 6. | Neatlygintinai ir netrukdomai užtikrinti Kliento atstovų ir trečiųjų asmenų, su kuriais Klientas yra sudaręs sutartis dėl SMRRT įrangos priežiūros paslaugos teikimo, atstovų patekimą į objektą 24 (dvidešimt keturias) valandas per parą, 7 (septynias) dienas per savaitę, per įmanomai trumpiausią laiką, tačiau ne vėliau kaip per 4 (keturias) darbo valandas nuo Kliento kreipimosi į Paslaugų teikėjo atstovą momento, laikantis Paslaugų teikėjo nustatytų patekimo į objektą ir darbų atlikimo objekte sąlygų (tvarkos). |
| 7. | Dėl Paslaugų teikėjo arba Paslaugų teikėjo interesais veikiančių trečiųjų asmenų kaltės visiškai (nepataisomai) sugadinus, sunaikinus ar praradus objekte patalpintą ir naudojamą SMRRT įrangą, teisės aktų nustatyta tvarka atlyginti Klientui sugadintos, sunaikinto ar prarasto SMRRT įrangos likutinę vertę, o jeigu sugadintą SMRRT įrangą įmanoma suremontuoti – atlyginti Klientui visas protingas su sugadinto SMRRT įrangos remontu susijusias išlaidas. |
| 8. | Bendradarbiauti ir tarpininkauti Klientui vykdant veiklą, susijusią su leidimų, sutikimų suderinimų ar kitos formos dokumentų gavimu SMRRT įrangos veiklai užtikrinti. |
| 9. | Paslaugų teikėjas, visą sutarties galiojimo laikotarpį, privalo užtikrinti teikiamų paslaugų atitiktį organizaciniams ir techniniams kibernetinio saugumo reikalavimams: Paslaugų teikėjas be Kliento žinios neturi neleisti patekti pašaliniams asmenims prie įrengtos SMRRT įrangos jo objekte. |
| 10. | Paslaugų teikėjas privalo įrodyti, kad paslaugos nekelia grėsmės nacionaliniam saugumui, nėra toliau nurodytų aplinkybių:  1) Paslaugų teikėjas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;  2) paslaugos būtų teikiamos iš VPĮ 92 straipsnio 14 dalyje numatytame sąraše nurodytų valstybių ar teritorijų. |
| 11. | 1) Paslaugų teikėjas privalo užtikrinti atliekų tvarkymą paslaugų teikimo vietoje, kai jos atsiranda: rūšiuoti atsiradusias aplinkas, perduoti perdirbimui, kompostuoti ar pakartotinai naudoti.  2) Paslaugų teikėjas turi tinkamai tvarkyti ir pašalinti visas pavojingas atliekas, susidarančias dėl telekomunikacijų įrangos.  3) Paslaugų teikimo vietoje, kai tai įmanoma, naudoti tik daugkartinio naudojimo produktus, mažinti vienkartinio produktų naudojimą. |

|  |
| --- |
| Techninės specifikacijos  priedas 1A |
|  |

**TALPINAMų smRRT komponentų komplektų SĄRAŠAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pirkimo objekto  dalies numeris | Talpinamo  komponento  pavadinimas | SMRRT komponentų komplektų  talpinimo vietos su taško koordinatėmis arba lygiavertės  pagal radijo ryšio aprėpties charakteristikas | Įrangos sunaudojamas elektros  galingumas,  kW \* | Talpinami komponentų  komplektai | | | |  |  |
| Radijo ryšio  bazinės įrangos modelis | TX/RX  antenų  kiekis,  vnt. | RRL  antenų  kiekis,  vnt. | GPS  antenų  kiekis, vnt. | Atstumas nuo nurodyto taško koordinačių,  ne daugiau kaip, km | Antenos pakėlimo aukštis (ne mažiau), m |
| 5 | AKM-T-3-VB-03 | Venta, Akmenės r. sav.,  koordinatės: 56.19056,  22.68028 (WGS) ir  talpinimo aukštis  (nuo 40 m iki 47 m) | 1,8 | MTS2 | 2 | 1 | 1 | 0,2 | 47 |

Pastabos: SMRRT įrangos TX/RX antenas neturi užstoti aukšti pastatai ar medžiai.

|  |  |  |  |
| --- | --- | --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **UAB „Teletower“**  Generalinis direktorius    Marius Pilinka |  | **PASLAUGŲ TEIKĖJAS**  **UAB „Teletower“** |